ഇറച്ചി കടകളില് നിന്നും പുറന്തള്ളുന്ന കോഴി മാലിന്യം എങ്ങനെ ഉപയോഗപ്രദമാക്കാം? കിടിലന് കണ്ടെത്തലുമായി ഗവേഷകനും അധ്യാപകനുമായ ഡോ.ജോണ് എബ്രഹാം വയനാട്: ഇറച്ചി കടകളില് നിന്നും പുറന്തള്ളുന്ന കോഴി മാലിന്യം എങ്ങനെ ഉപയോഗപ്രദമാക്കാം എന്ന് കാട്ടിത്തരുകയാണ് വയനാട് കേരള വെറ്ററിനറി സര്വകലാശാലയിലെ അസോസിയേറ്റ് പ്രൊഫസറും ഗവേഷകനുമായ ഡോ.ജോണ് എബ്രഹാം. 100 കിലോ മാലിന്യത്തില് നിന്നും 10 ലിറ്റര് വരെ ഡീസല് ഉത്പാദിപ്പിക്കാമെന്നാണ് ഇദ്ദേഹത്തിന്്റെ കണ്ടെത്തല്. കോഴി മാലിന്യത്തില് നിന്നും ബയോ ഡീസല് ഉണ്ടാക്കാമെന്ന ഡോ. ജോണ് എബ്രഹാമിന്്റെ കണ്ടുപിടുത്തത്തിന് 7 വര്ഷത്തെ പരിശ്രമത്തിനൊടുവിലാണ് പേറ്റന്്റ് ലഭിച്ചത്. കോഴിക്കടകളിലെ മാലിന്യം പുഴുങ്ങി സംസ്കരിച്ച് എണ്ണയാക്കിയെടുത്ത ശേഷമാണ് ബയോ ഡീസല് നിര്മ്മാണം. വെറ്റിനറി സര്വകലാശാലയിലൊരുക്കിയ പ്ലാന്്റില് 50 ലിറ്റര് വരെ ഡീസല് ഉല്പാദിപ്പിക്കാന് 6 മണിക്കൂര് സമയമെടുക്കും. നിലവില് ബയോ ഡീസലിന് 35 രൂപ 68 പൈസയാണ് ഉല്പാദന ചെലവ്. കൂടുതല് അളവിലും ശാസ്ത്രീയമായും നിര്മിച്ചാല് ചെലവ് ഇനിയും കുറയും. പേറ്റന്്റ് ലഭിച്ചതോടെ അതിനുള്ള സാധ്യതയും പ്രൊഫസറുടെ മനസിലുണ്ട്.സര്വകലാശാലയില് ഉല്പാദിപ്പിച്ച ഡീസലിലാണ് ഇവിടുത്തെ ജീപ്പിന്്റെ ഓട്ടം. മലിനീകരണം കുറവെന്ന് മാത്രമല്ല ഇന്ധനക്ഷമതയിലും ബയോ ഡീസല് തന്നെയാണ് മുന്നിലെന്നാണ് ഇദ്ദേഹം പറയുന്നത്.